CELEX: 31987D0192
Language: el
Date: 1987-03-05 00:00:00
Title: 87/192/ΕΟΚ: Απόφαση της Επιτροπής της 5ης Μαρτίου 1987 σχετικά με τη βελτίωση της αποτελεσματικότητας των διαρθρώσεων της γεωργίας στο Ηνωμένο Βασίλειο σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31987D0192

87/192/ΕΟΚ: Απόφαση της Επιτροπής της 5ης Μαρτίου 1987 σχετικά με τη βελτίωση της αποτελεσματικότητας των διαρθρώσεων της γεωργίας στο Ηνωμένο Βασίλειο σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 076 της 18/03/1987 σ. 0023 - 0023

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Μαρτίου 1987  σχετικά με τη βελτίωση της αποτελεσματικότητας των διαρθρώσεων της γεωργίας στο Ηνωμένο Βασίλειο σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (87/192/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των διαρθρώσεων της γεωργίας (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 25 παράγραφος 3,  την οδηγία 72/159/ΕΟΚ του Συμβουλίου της 17ης Απριλίου 1972 σχετικά με τον εκσυγχρονισμό των γεωργικών εκμεταλλεύσεων (3), όπως τροποποιήθηκε τελευταία από τον κανονισμό (ΕΟΚ) αριθ. 797/85, και ιδίως το άρθρο 18 παράγραφος 3,  Εκτιμώντας:  ότι η κυβέρνηση του Ηνωμένου Βασιλείου ανακοίνωσε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 και με το άρθρο 17 παράγραφος 4 της οδηγίας 72/159/ΕΟΚ τις ακόλουθες κανονιστικές ή διοικητικές διατάξεις:  - απόφαση σχετικά με τον καθορισμό του εισοδήματος αναφοράς για το έτος 1986,  - Statutory Instrument αριθ. 1295 του 1986 σχετικά με τη ρύθμιση, για το 1986, όσον αφορά την ανάπτυξη των γεωργικών εκμεταλλεύσεων και των εκμεταλλεύσεων που ασχολούνται με την καλλιέργεια κηπευτικών (τροποποιήσεις)·  ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, όσον αφορά τα μέτρα για την περίοδο πριν από τις 30 Σεπτεμβρίου 1985, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει αν, εφόσον συμφωνούν οι προαναφερθείσες διατάξεις με τις διατάξεις του κανονισμού και της οδηγίας που αναφέρθηκαν προηγουμένως, συνεχίζουν να πληρούνται οι όροι για τη χρηματοδοτική συμμετοχή της Κοινότητας στα μέτρα που έλαβε το Ηνωμένο Βασίλειο κατ' εφαρμογή του κανονισμού (ΕΟΚ) αριθ. 797/85 και της οδηγίας 72/159/ΕΟΚ·  ότι το Statutory Instrument αριθ. 1295 του 1986 ανταποκρίνεται στους όρους και στους στόχους της οδηγίας 72/159/ΕΟΚ·  ότι ζητήθηκε η γνώμη της Επιτροπής του ΕΓΤΠΕ σχετικά με χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα μέτρα που λαμβάνονται από το Ηνωμένο Βασίλειο κατ' εφαρμογή της οδηγίας 72/159/ΕΟΚ καθώς και κατ' εφαρμογή του κανονισμού (ΕΟΚ) αριθ. 797/85 συνεχίζουν να πληρούν τους όρους, λαμβάνοντας υπόψη το Statutory Instrument αριθ. 1295 του 1986 και την απόφαση σχετικά με τον καθορισμό του εισοδήματος αναφοράς για το έτος 1986, για τη χρηματοδοτική συμμετοχή της Κοινότητας στις κοινές ενέργειες που αναφέρονται στο άρθρο 15 της οδηγίας 72/159/ΕΟΚ και στο άρθρο 1 του κανονισμού (ΕΟΚ) αριθ. 797/85.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 5 Μαρτίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 194 της 17. 7. 1986, σ. 4.  (3) ΕΕ αριθ. L 96 της 23. 4. 1972, σ. 1